ลีกภูมิภาคทวงสัญญา ส.บอล เหตุไม่ทำตามนโยบายที่หาเสียง
ตัวแทนลีกภูมิภาคเข้ายื่นหนังสือผ่าน บิ๊กเจี๊ยบ พล.ต.ท. พิสัณห์ จุลดิลก เลขาธิการสมาคม กีฬาฟุตบอลฯ ร้องเรียนจริยธรรม บิ๊กอ๊อด พล.ต.อ.สมยศ พุ่มพันธุ์ม่วง นายกลูกหนัง กรณีให้คำมั่นสัญญาสโมสรสมาชิก ระหว่างแสดงวิสัยทัศน์หาเสียงเลือกตั้งที่ผ่านมา ว่าจะมอบเงินสนับสนุนเพื่อพัฒนาวงการลูกหนังไทย แต่จนบัดนี้ยังไม่ได้รับตามที่พูดเอาไว้ ยันมีหลักฐานเป็นแผ่นบันทึกภาพและเสียงพร้อมสรรพ,เมื่อช่วงบ่ายวันที่ 27 มี.ค.ที่ผ่านมา นายภีมเดช อมรสุคนธ์ ประธานสโมสร ที.เอ. เบญจมราชูทิศจันทบุรี ในฐานะตัวแทนสโมสรลีกภูมิภาค เดินทางไปยังที่ทำการสมาคมกีฬาฟุตบอลแห่งประเทศ ไทย เพื่อยื่นหนังสือร้องเรียนจริยธรรมของ พล.ต.อ.สมยศ พุ่มพันธุ์ม่วง นายกสมาคมกีฬาฟุตบอลฯ โดยมี พล.ต.ท.พิสัณห์ จุลดิลก เลขาธิการสมาคมกีฬาฟุตบอลฯ เป็นผู้รับหนังสือ,โดย ทนายอ๊อด เผยว่า ตนมาร้องเรียนจริยธรรมของนายกสมาคมฯ ซึ่งได้ให้คำมั่นสัญญากับสโมสรสมาชิก ระหว่างที่ท่านเดินสายแสดงวิสัยทัศน์เพื่อหาเสียงก่อนการเลือกตั้งนายกสมาคมกีฬาฟุตบอลฯครั้งที่ผ่านมา โดย พล.ต.อ.สมยศ ได้พูดเอาไว้ชัดเจนว่ามีแผนจะพัฒนาสโมสรอย่างไร พร้อมจะจัดเงินสนับสนุนให้ทุกสโมสร โดยระดับไทยลีก ได้สโมสรละ 25 ล้านบาท, ระดับลีกดิวิชั่น 1 ได้รับสโมสรละ 7 ล้านบาท และระดับลีกภูมิภาคได้รับสโมสรละ 2 ล้านบาท ยังไม่รวมค่าเดินทางนัดทีมเยือนที่ลีกดิวิชั่น 1 จะได้รับนัดละ 100,000 บาท ส่วนลีกภูมิภาคได้รับนัดละ 50,000 บาท,นายภีมเดชกล่าวต่อไปว่า จนบัดนี้ พล.ต.อ.สมยศ ไม่ปฏิบัติตามคำมั่นสัญญา โดยอ้างว่านำเงินไปจ่ายภาษีที่ค้างเอาไว้ ซึ่งสมาคมได้หักเงินจากที่ต้องจ่ายให้สโมสรในลีกดิวิชั่น 1 จำนวน 72 ล้านบาท และจากลีกภูมิภาค จำนวน 90 ล้าน รวมแล้ว 160 กว่าล้านบาท แต่การจ่ายภาษีนั้น จ่ายไปเพียง 60 ล้านบาทเท่านั้น เงินที่เหลือสมาคมฯเอาไปไว้ที่ไหน และแถมปีนี้ก็ยังไม่จ่ายอีก เงินทั้งหมดที่ต้องจ่ายเอาไปไว้ที่ไหนอีก บรรดาสโมสรสมาชิกที่รู้จักกับตนต่างเรียกร้องให้ตนเป็นตัวแทนมายื่นเอกสาร เพื่อสอบถามสมาคมกีฬาฟุตบอลฯ โดยเฉพาะท่านนายก พล.ต.อ.สมยศต้องออกมาชี้แจงรายละเอียด ให้สโมสรสมาชิกและสังคมทั่วไปได้รับทราบ,การยื่นหนังสือผ่านทางเลขาธิการสมาคมกีฬาฟุตบอลฯในครั้งนี้ ผมยื่นไปพร้อมกับมอบแผ่นดีวีดีบันทึกภาพและเสียงเป็นหลักฐานไปด้วย ว่าท่าน พล.ต.อ.สมยศพูดแบบนี้จริงๆ ซึ่งผู้นำองค์กร ระดับนี้พูดให้คำมั่นสัญญาไปแล้ว แต่กลับไม่ทำตามที่พูดเอาไว้ ทำให้ตัวท่านนายกเกิดความเสื่อมเสีย ไม่ สง่างาม องค์กรก็เสื่อมเสียด้วย ในเมื่อให้คำมั่นสัญญาแล้วต้องทำตามที่พูด ทนายอ๊อดกล่าวทิ้งท้าย
ตัวแทนลีกภูมิภาคเข้ายื่นหนังสือผ่าน เลขาธิการสมาคม กีฬาฟุตบอลฯ ร้องเรียนจริยธรรม บิ๊กอ๊อด นายกลูกหนัง กรณีให้คำมั่นสัญญาสโมสรสมาชิก ระหว่างแสดงวิสัยทัศน์หาเสียงเลือกตั้งที่ผ่านมา ว่าจะมอบเงินสนับสนุนเพื่อพัฒนาวงการลูกหนังไทย
ทนายอ๊อด,ภีมเดช อมรสุคนธ์,ลีกภูมิภาค,สมาคมฟุตบอลแห่งประเทศไทย,พล.ต.อ.สมยศ พุ่มพันธุ์ม่วง